**EUROPOS JAUNIMO SOSTINĖS 2021 M. tarybos PROTOKOLAS**

2019-12-23 Nr. TAR1-197

Posėdis įvyko 2019 m. gruodžio 20 d. 13.00 val.

Posėdžio pirmininkas –Jaunimo reikalų koordinatorė Aistė Valadkienė.

Posėdžio sekretorė Renata Razgienė, Klaipėdos miesto savivaldybės administracijos Socialinių reikalų departamento vyr. specialistė.

Dalyvavo: Laurynas Gečius, Paulius Kavoliūnas, Audrius Paulauskas, Kornelija Bajorūnė.

Svečias Deividas Petrolevičius, Klaipėdos miesto savivaldybės administracijos Socialinių reikalų departamento direktorius.

DARBOTVARKĖ.

1. Dėl Europos jaunimo sostinės 2021 m. projektų dalinio finansavimo konkurso rekomendacijų pateikimo.

1. SVARSTYTA. Rugsėjo mėnesį buvo skelbtas dalinio finansavimo konkursas dėl Europos jaunimo sostinės administravimo, koordinavimo bei viešinimo. Buvo gauta viena paraiška iš VšĮ „Klaipėdos šventės“. Paraišką vertino 3 atrankos būdu atrinkti ekspertai. Kadangi vertinimo procedūros labai nusitęsė ir atėjo 2019 m. galas, ekspertų išvada buvo finansuoti projektą skiriant jiems lėšas 2020 m., tačiau mažesnes negu nurodyta paraiškoje. Remiantis ekspertų išvadomis, siūloma VšĮ „Klaipėdos šventės“ organizacijai skirti 2020 m. Europos jaunimo sostinės administravimui, koordinavimui bei viešinimui - 419 800 Eur. Ši suma pasirašant sutartį bus detalizuota. Praėjus metams VšĮ „Klaipėdos šventės“ Europos jaunimo sostinės tarybai turės pateikti 2020 m. ataskaitą ir patikslintą sąmatą 2021 m. Taryba nuspręs, kiek skirti lėšų 2021 m.

Remiantis Europos jaunimo sostinei 2021 m. skirtų projektų dalinio finansavimo iš Klaipėdos miesto savivaldybės biudžeto lėšų tvarkos aprašo, patvirtino Klaipėdos miesto savivaldybės tarybos 2019 m. liepos 25 d. sprendimu Nr. T2-251, 42 punktu „EJST narių susirinkimas išklauso ekspertų išvadas ir teikia rekomendacijas Savivaldybės administracijos direktoriui“ ir 43 punktu „EJST gali rekomenduoti: 1) pritarti ekspertų vertinimo rezultatams (išvadoms); 2 ) nepritarti ekspertų vertinimo rezultatams (išvadoms). Nepritarus ekspertų vertinimo rezultatams, EJST argumentuotu siūlymu (jeigu kyla pagrįstų įtarimų, kad ekspertai pažeidė nešališkumo deklaraciją ir (arba) konfidencialumo pasižadėjimą, ir (arba) jeigu ekspertų išvada yra nemotyvuota) rekomenduoja Savivaldybės administracijai teikti paraišką (-as) kitiems, tos srities ar programos paraiškų nevertinusiems, ekspertams pervertinti.

L. Gečius pažymėjo, kad labai sunku teikti rekomendaciją, nes neaišku ar į ekspertų pastabas organizacija atsižvelgs tolimesniame projekto vykdyme. Taip pat neaišku, kodėl projekto paraiškoje atsispindi tik vienas partneris ir jam išskirsta projekto suma.

A. Valadkienė informavo, kad labai svarbu pasirašyti sutartį su įstaiga, nes turi būti pradėtas administruoti projektas ir pradėtos vykdyti veiklos, o kol kas yra stipriai vėluojama. Taryba remiantis aprašu gali nepritarti ekspertų išvadoms tik tuo atveju, jeigu yra įtariama, kad ekspertas buvo šališkas vertinamam projektui. Taigi, šioje situacija buvo pasiūlyta pritarti ekspertų išvadoms ir siūlomai sumai bei vėliau pasikviesti VšĮ „Klaipėdos šventės“ dėl detalesnės sąmatos pristatymo tarybos nariams.

Vykdytas balsavimas dėl pritarimo ekspertų išvadoms. A. Valadkienė iškėlė klausimą ar visi sutinkate patvirtinti ekspertų išvadas bei siūlomą sumą 2020 metams – 419 800 Eur?

Balsavo 5 tarybos nariai. Už – 4, prieš – 1.

NUTARTA. Pritarti ekspertų išvadoms ir siūlomai sumai 2020 m. -419 800 Eur. Rekomenduojama Klaipėdos m. savivaldybės administracijos direktoriui skirti VšĮ „Klaipėdos šventės“ 419 800 Eur finansavimą 2020 m. projektui „ Klaipėda - Europos jaunimo sostinės 2021 m. administravimo, koordinavimo bei viešinimo užtikrinimas“

|  |  |
| --- | --- |
| Sekretorė | Renata Razgienė |
| Pirmininkė | Aistė Valadkienė |